Մարդիկ արդեն ճանաչում էին «Էյ էյչ վուդ արտ»-ի հիմնադրին, տեսել էին նրա կատարած աշխատանքը, մնում էր միայն շարունակել նույն ոգով. «Ես բիզնեսին վերաբերվել եմ այսպես. այստեղ կամ խելքի գործոնն է, կամ` բախտի, կամ` գործընկերների խելքի ու բախտի գործոնները միասին: Քանի որ գործընկերներ «Էյ էյչ վուդ արտ»-ում չկար, մտածում էի, որ եթե իմ խելքի գործոնն է, ապա կկայանա: Այս կարճ ժամանակահատվածում չեմ կարող ասել, թե որքանով կայացավ, դեռ աճելու ու զարգանալու տեղ շատ ունենք, մենք այս բնագավառում նորածին ենք»: